Κογκανέι (Τόκιο)

Το Κογκανέι(小金井市|Koganei-shi) είναι πόλη στην δυτική πλευρά του Τόκιο της Ιαπωνίας. , η πόλη είχε εκτιμημώμενο πληθυσμό 123,698 κατοίκων στα 61,832 νοικοκυριά της πόλης. Η συνολική έκταση της πόλης είναι 11.30 km² έτσι η  πυκνότητα του πληθυσμού είναι σχεδόν 11,000 άτομα ανά km².

Γεωγραφία
Το Κογκανέι βρίσκεται σχετικά στο κέντρο του Τόκυο, και 20 χιλιόμετρα δυτικά του Σιντζούκου, όπου έχει τα κεντρικά της γραφεία η  Μητροπολιτική κυβέρνηση του Τόκιο. Στα βόρεια και νότια της πόλη συνορεύει με δύο μεγάλες λίμνες. Στα βόρρεια είναι το Πάρκο Κογκανέι, όπου περιλαμβάνει το  Υπαίρθιο Αρχιτεκτονικό Μουσείο του Έντο-Τόκιο, που αποτελεί τμήμα του  Μουσείου Έντο-Τόκιο στο Ριόγκοκου , Τόκιο. Στα νότια είναι το Πάρκο Νογκάβα και το Κοιμητήριο Τάμα. Η πόλη έχει υψόμετρο μεταξύ 40 και 70 μέτρων πάνω από την επιφάνεια της θάλασσας.

Γειτονικοί Δήμοι
Τσόφου
Μιτάκα
Μουσασίνο
Φουτσού
Κοκομπούντζι
Κοντάιρα
Νισιτόκιο

Κλίμα
Το Κογκανέι έχει ένα υγρό υποτροπικό κλίμα (κατά Κέππεν: Cfa), που χαρακτηρίζεται από θερμά καλοκαίρια και ήπιους χειμώνες με ελαφριά έως και καθόλου χιονόπτωση. Η μέση ετήσια θερμοκρασία στο Κογκανέι είναι 14.0 °C. Η μέση ετήσια βροχόπτωση είναι 1647 mm με τον Σεπτέμβρη να είναι ο πιο υγρός μήνας.Οι υψηλότερες κατά μέσο όρο θερμοκρασίες παρατηρούνται τον Αύγουστο, περίπου στους 25.5 °C, και οι χαμηλότερες τον Ιανουάριο, περίπου στους 2.6 °C.

Δημογραφικά χαρακτηριστικά
Σύμφωνα με τα στατιστικά, ο πληθυσμός του Μουσασίνο Κογκανέι έχει αυξηθεί ραγδαία μεταξύ των δεκαετιών του 50 και του 60, ωστόσο τα τελευταία 40 χρόνια παρατηρείται μία σταθερότητα.

Ιστορία
Η περιοχή του σημερινού Κογκανέι ήταν τμήμα της αρχαίας  Επαρχίας Μουσάσι. Στην μετά-Μεταρρύθμιση Μεϊτζί κτηματολογική αναδιοργάνωση της 22ας Ιουλίου του 1878, η πόλη αποτέλεσαι τμήμα της Περιοχής Κιτατάμα του  Νομού Καναγκάβα. Το χωριό Κογκανέι δημιουργήθηκε την 1η Απριλίου του 1889 με την καθιέρωση του μοντέρνου συστήματος δήμων. Το Κογκανέι μετρατράπηκε σε κωμόπολη το 1937, και σε πόλη το 1958.

Διοίκηση
Το Κογκανέι έχει μορφή διακυβέρνησης αυτή του  δημάρχου με δημοτικό συμβούλιο με έναν άμεσα εκλεγμένο δήμαρχο και ένα μονοκαμεραλιστικό δημοτικό συμβούλιο 24 μελών. Το Κογκανέι συνεισφέρει με 1 μέλος στο Μητροπολιτικό Συμβούλιο του Τόκυο.  Σε όρους εθνικής πολιτικής, η πόλη αποτελεί μέρος της 18ης συνοικίας του Τόκυο της  κάτω Βουλής του Κοινοβουλίου της Ιαπωνίας.

Οικονομία
Το Κογκανέι είναι κυρίως μία οικιστική περιοχή ("bed town" ベッドタウン, beddotaun) για το κεντρικό Τόκυο. Οι εταιρίες Gainax, Studio Ghibli και KOGANEI έχουν τα κεντρικά τους γραφεία στο Κογκανέι.

Εκπαίδευση

Πανεπιστήμια
 Hosei University - Πανεπιστημιούπολη του Κογκανέι
 Tokyo University of Agriculture and Technology - Πανεπιστημιούπολη του Κογκανέι
 Tokyo Gakugei University
 International Christian University (επίσημα βρίσκεται στην Μιτάκα, αλλά ένα τμήμα του βρίσκεται εντός του Κογκανέι).

Λύκεια
Η Επιτροπή Παιδείας της μητροπολιτικής περιοχής του Τόκιο λειτουργεί τα ακόλουθα λύκεια στο Κογκανέι.
 Βόρειο Λύκειο του Κογκανέι
 Τεχνικό Λύκειο του Κογκανέι

Τα ακόλουθα ιδιωτικά λύκεια βρίσκονται στο Κογκανέι.
 Πανεπιστημιακό Λύκειο του Chuo
 International Christian University High School
 Πανεπιστημιακό Λύκειο Tokyo Denki

Γυμνάσια και Δημοτικά
Η Επιτροπή Παιδείας του Κογκανέι λειτουργεί έξι δημόσια γυμνάσια και εννιά δημόσια δημοτικά σχολέια. Ενώ υπάρχουν ένα ιδιωτικό γυμνάσιο και ένα ιδιωτικό δημοτικό σχολείο.

Μετακινήσεις

Σιδηρόδρομος
 JR East –  Chūō Main Line
Σταθμός Higashi-Koganei - Σταθμός Musashi-Koganei
 - Seibu Railway - Seibu Tamagawa Line
Σταθμός Shin-Koganei

Αυτοκινητόδρομος
Το Κογκανέι δεν εξυπηρετείται από κάποιον μεγάλο ή εθνικό αυτοκινητόδρομο.

Παραπομπές

Εξωτερικοί σύνδεσμοι

 Koganei City Official Website 

Πόλεις της Ιαπωνίας